Afterpachtangebot für einen Weingarten
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

10208 AD252 Theadelphia

Αὐρηλίῳ Παπέειτι Θιθιόιτος ἀπὸ κώμης Κερκεσούχων τῆς Ἡρακλείδου μερίδος παρὰ Αὐρηλίου Σούλεως Ἡρακλείδου ἀπὸ κώμης Θεαδελφείας. βούλομαι μισθώσασθαι παρὰ σοῦ ὃ καὶ σὺ τυγχάνεις ἔχειν ἐν μισθώσει Αὐρηλίου Ἀπολλωνίδου γενομένου κοσμητοῦ εὐθηνιάρχου βουλευτοῦ τῆς λαμπροτάτης πόλεως τῶν Ἀλεξανδρέων ἀμπελῶνος ἀναδενδραδικοῦ ἀρούρας β ? νεοφύτου λεγομένου ἢ ὅσαι ἐὰν ὧσι ἐπὶ χρόνον ἔτη δύο , παρέχοντός μου σκαφήτρους τρεῖς ἐπὶ καρπωνίᾳ ἡμίσει μέρει, ἐμοῦ τοῦ Παπέειτος παρέχοντος ἐτησίως κάλαμον ἡμιμύριον καὶ σχοινία δέσμας ε. τὴν δὲ ἀμμηγίαν ἢ καὶ κοπρηγίαν ποιήσομεν ἀμφότεροι· τῆς δὲ ἐπισκευῆς μηχανικῶν πρὸς ἐμὲ τὸν μισθούμενον, τῆς δὲ ἐκ καινῆς πρὸς ἐμὲ τὸν Παπέειν· καὶ καταθήσομαι εἰς τὴν τροφίμην γῆν ἐτησίως ἀπώρυγες ν, ἐμοῦ τοῦ Σούλεως τρέφοντος τὰ βούδια πρὸς τὸν χρόνον τοῦ ἀντλισμοῦ· παρέξομαι δὲ τῇ τρύγῃ δέλφακα ἄξιον δραχμῶν κ, καὶ μετὰ τὸν χρόνον παραδώσω ὡς παρέλαβον, ἐὰν φαίνηται μισθῶσαι, καὶ ἐπερωτηθεὶς ὡμολόγησα. ἔτους β Αὐτοκρατόρων Καισάρων Γαΐου Οὐιβίου Τρεβωνιανοῦ Γάλλου καὶ Γαΐου Οὐιβίου Ἀφεινίου Γάλλου Οὐελδουμιανοῦ Οὐολουσιανοῦ Εὐσεβῶν Εὐτυχῶν Σεβαστῶν Ἐπὶφ ιϛ.